Diari Oficial de la Generalitat Valenciana


Sumari del DOGV 8267, del 05-04-2018 (2018/2502)

Informació pública de la sol·licitud d'autorització administrativa, l'aprovació del projecte d'execució i la declaració, en concret, d'utilitat pública, corresponent a les instal·lacions de distribució per a subministrament de gas natural a la urbanització Montepinar i a la indústria Indalva, al terme municipal d'Orihuela. Expedient número CBREDE/2016/2/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8267

Data del DOGV
:   05-04-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/2502


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa, l'aprovació del projecte d'execució i la declaració, en concret, d'utilitat pública, corresponent a les instal·lacions de distribució per a subministrament de gas natural a la urbanització Montepinar i a la indústria Indalva, al terme municipal d'Orihuela. Expedient número CBREDE/2016/2/03. [2018/2502]  
  
Als efectes previstos en els articles 73 i 104 de la Llei 34/1998, de 7 d'octubre, del sector d'hidrocarburs, en els articles 78 i 96 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública la sol·licitud d'autorització administrativa i la declaració, en concret d'utilitat pública, de la instal·lació de gas natural, que es detalla a continuació:  
  
Peticionari: Gas Natural Cegas, SA.  
Emplaçament: terme municipal d'Orihuela.  
Documents sotmesos a informació pública:  
- Projecte. Denominació: instal·lacions de distribució per a subministrament de gas natural a la urbanització Montepinar i a la indústria Indalva, al terme municipal d'Orihuela, província d'Alacant.  
- Relació concreta i individualitzada dels béns i dels drets afectats pel projecte.  
Característiques de les instal·lacions:  
- Canalització xarxa MOP 16 bar: 20 m de canonada d'acer al carboni de 4» i Gr. L245.  
- Canalització xarxa MOP 4 bar: 1.849 m de polietilé PE 100 SDR 17,6 DN110, 1.754 m de polietilé PE 100 SDR 17,6 DN90 i 9.660 m de polietilé PE 100 SDR 17,6 DN63.  
- Estació de regulació i mesura (ERM): tipus armari contenidor de formigó soterrat, MOP 16/4 bar i Qn de 1.000 m³(n)/h, ubicada al polígon industrial Puente Alto, del terme municipal d'Orihuela.  
- Connexió: amb la xarxa de distribució existent amb MOP 16 bar, al polígon industrial Puente Alto, del terme municipal d'Orihuela.  
- Zona geogràfica: segons es defineix en el pla número P-AA 01 Pla d'autorització del projecte.  
Pressupost: 641.893,58 euros.  
Cosa que es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació indicada, en el Servei Territorial d'Indústria i Energia, situat al carrer Churruca, número 29, 2a planta d'Alacant, així com dirigir a l'esmentat servei territorial les al·legacions, per duplicat, que es consideren oportunes en el termini de 20 dies comptadors a partir de l'endemà de la publicació d'aquest anunci. Transcorregut l'esmentat termini sense realitzar al·legacions, es considerarà que està d'acord, i perdrà el dret al tràmit corresponent. Això, sense perjuí de la interposició dels recursos que procedisquen contra la resolució definitiva del procediment, en els terminis legalment i reglamentàriament establits.  
  
Alacant, 31 de gener de 2018.- El cap del Servei Territorial d'Indústria i Energia: Matías P. Mas Gisbert.